ตัวอย่างภาพสัญลักษณ์ที่เป็นแฟลทดีไซน์
**แฟลทดีไซน์** (อังกฤษ: Flat design) เป็นภาษาการออกแบบ (design language) หรือรูปแบบการออกแบบ (design style) รูปแบบที่มีความเป็นจุลนิยม (minimalist) วลีนี้ริเริ่มและทำให้เป็นที่นิยมโดย อัลลัน กรินชไตน์ (Allan Grinshtein) ใช้ทั่วไปในการออกแบบส่วนต่อประสานกราฟิกกับผู้ใช้ (Graphical User Interface; GUI) เช่นในการออกแบบเว็บแแอปพลิเคชันหรือแอปพลิเคชันมือถือ เช่นเดียวกันกับสื่อสิ่งพิมพ์ โปสเตอร์ งานศิลปะ เอกสารแนะนำ และสินค้ากลุ่มงานพิมพ์

นิยามและเป้าหมาย
----------------

ภาพจับหน้าจอแอปพลิเคชันมือถือที่มีองค์ประกอบการออกแบบแบบแมทีเรียลดีไซน์ (Material Design) รูปแบบของแฟลทดีไซน์ที่พัฒนาโดยกูเกิล
แฟลทดีไซน์เป็นรูปแบบการออกแบบอินเตอร์เฟซที่เน้นการใช้จุลนิยม (Minimalism) ในการสร้างองค์ประกอบต่าง ๆ ที่ทำให้เกิดการลวงตาให้เหมือนเป็นสามมิติ (illusion of three dimensions) ซึ่งใช้เทคนิคต่าง ๆ เช่น

* สกีวโอมอร์ฟ (Skeuomorph)
* ดรอปชาโดว์ (drop shadow)
* ความลึกสมมติ (depth perception)
* การไล่สี (colour gradient)
* เส้นขอบ
* ความต่างสี (colour contrast)
* การตอบกลับผ่านสัมผัส (Haptic feedback)
* การตอบกลับผ่านเสียง (Acoustic feedback)

การออกแบบแบแฟลทดีไซน์มุ่งเน้นอยู่ที่การใช้องค์ประกอบอย่างง่าย การจัดวางอักษร (typography) แบบจุลนิยม และการใช้สีแฟลท (flat colours)

นักออกแบบอาจเลือกใช้การออกแบบแบบแฟลทดีไซน์เพราะมีรูปแบบอินเตอร์เฟซที่ดูเพรียว (Streamlined) กว่า และมีประสิทธิภาพกว่า การออกแบบแบบแฟลทดีไซน์ทำให้เป็นเรื่องง่ายขึ้นที่จะสื่อสารข้มูลต่าง ๆ อย่างรวดเร็ว ในขณะเดียวกันก็ยังคงมีรูปลักษณ์ที่ดึงดูดและเข้าถึงได้ง่าย  นอกจากนี้ยังงทำให้การออกแบบนั้นง่ายขึ้นในแง่ของการสร้างอินเตอร์เฟซที่มีการออกแบบการโต้ตอบ (Responsive design) ที่เปลี่ยนในขนาดของเบราว์เซอร์บนอุปกรณ์ที่แตกต่างกันไปของผู้ใช้ ที่สำคัญอีประการหนึ่งคือด้วยองค์ประกอบที่ใช้มีขนาดเล็กลงและน้อยลงตามแนวคิดแบบจุลนิยม ทำให้เว็บไซต์และโปรแกรมสามารถดาวน์โหลดได้อย่างรวดเร็วยิ่งขึ้น และทำให้ปรับขนาดได้อย่างง่ายดาย ในขณะเดียวกันก็ยังคงดูคมชัดบนหน้าจอที่มีความละเอียดสูง แฟลทดีไซน์ถือเป็นรูปแบบคู่ตรงข้ามกับการออกแบบแบบสกีวโอมอร์ฟ (Skeuomorphism) และ ริชดีไซน์ (*rich design*) ถึงแม้ว่าแฟลทดีไซน์อาจมีการเอาสกีวโอมอร์ฟมาประกอบด้วยก็ได้

อ้างอิง
-------

1. ↑  "Flat Design: An In-Depth Look". *www.awwwards.com* (ภาษาอังกฤษ). สืบค้นเมื่อ 2019-12-23.
2. ↑  Smith, Grace. "36 High-Quality Flat Design Resources". *Mashable* (ภาษาอังกฤษ). สืบค้นเมื่อ 2019-12-23.
3. ↑  "Flat Design Rising: Bold Changes to the Modern Website". *Hoppel Design* (ภาษาอังกฤษแบบอเมริกัน). 2013-04-15. คลังข้อมูลเก่าเก็บจากแหล่งเดิมเมื่อ 2019-12-23. สืบค้นเมื่อ 2019-12-23.
4. ↑  "Everything You Wanted to Know About Flat Design". *Source Digit* (ภาษาอังกฤษแบบอเมริกัน). 2014-02-28. คลังข้อมูลเก่าเก็บจากแหล่งเดิมเมื่อ 2019-12-23. สืบค้นเมื่อ 2019-12-23.
5. ↑
6. ↑  Screenshot of Samsung Galaxy S4 telephone application with Android 4.4.2 (before update) and Android 5.0 (after update).
7. ↑  Carrie Cousins (May 28, 2013). "Flat design principles". designmodo.com.
8. 1 2 3  Turner, Amber Leigh (March 19, 2014). "The history of flat design: How efficiency and minimalism turned the digital world flat". The Next Web. สืบค้นเมื่อ April 11, 2014.
9. ↑  Clum, Luke (May 13, 2013). "A Look at Flat Design and Why It's Significant". UX Magazine. สืบค้นเมื่อ April 11, 2014.
10. ↑  Yair Grinberg (September 11, 2013). "iOS 7, Windows 8, and flat design: In defense of skeuomorphism". VentureBeat. สืบค้นเมื่อ April 13, 2014.